
[bookmark: _GoBack]49. sjednice Vijeća Gradske četvrti Trešnjevka - jug održane 25. siječnja 2021. (ponedjeljak) u objektu Mjesnog odbora Prečko, Prečko 2a, velika dvorana, s početkom u 17:00 sati

NAZOČNI IZABRANI ČLANOVI VIJEĆA:
Tomislav Branđolica, Marija Brkljačić, dr. sc. Denis Hrestak dipl. ing. el., Marin Galić, Goran Katavić, Nenad Klapčić, mr. sc. Ankica Kosovec – Krželj dipl. ing. el., Draženko Kožul, Mario Lukša, Nenad Ljubić, mr.sc. Tomislav Madžar, Ivan Magić, Darko Mrzlečki, Mirna Obradović, mr. sc. Alexei Puninski dipl. oec., Danijel Samaržija, Saša Stipić dipl. iur., Tonkica Špančić i Mato Vranješević.

ODSUTNI ČLANOVI VIJEĆA: Nema odsutnih.

OSTALI NAZOČNI: 
Marijana Hrestak – voditeljica Područnog odsjeka Trešnjevka-jug

Predsjednik pozdravlja prisutne članove Vijeća te konstatira da sjednici prisustvuje 18 od 19 članova Vijeća Gradske četvrti Trešnjevka – jug te otvara 49. sjednicu Vijeća.

Predsjednik predlaže prihvaćanje zapisnika 48. sjednice Vijeća Gradske četvrti Trešnjevka – jug.
Vijeće jednoglasno prihvaća tekst zapisnika 48. sjednice Vijeća održane 17. prosinca 2020..
Predsjednik predlaže da se članovi Vijeća izjasne o svim predloženim točkama dnevnog reda, ukoliko ima prijedloga o izostavljanju pojedine točke dnevnog reda ili da se izmjeni njihov redoslijed.
Nema prijedloga za izostavljanje točaka dnevnog reda kao niti za izmjenu njihovog redoslijeda.
Vijeće jednoglasno prihvaća dnevni red koji glasi:

DNEVNI RED
1. Prijedlog Programa rada Vijeća Gradske četvrti Trešnjevka – jug za 2021.
2. Prijedlog Financijskog plana Gradske četvrti Trešnjevka – jug za 2021.
3. Prijedlog Programa održavanja komunalne infrastrukture na području Gradske četvrti Trešnjevka – jug u 2021.
4. Prijedlog zaključka o prijedlogu utroška sredstava s pozicije ostali nespomenuti rashodi poslovanja za 2021.
5. Davanje mišljenja na materijale dostavljene temeljem članka 86. stavka 1. Statuta Grada Zagreba:
a) Izmjena Zaključka o prodaji nekretnine (označene kao z.k.č.br. 1865/4 zgrada br. 19 Jarun i dvorište, ukupne površine 1719 m2 upisane u z.k.ul. 21312 k.o. Vrapče)
b) Odluka o izmjeni Odluke o osnivanju mjesnih odbora
c) Produženje provedbe Programa održivog razvoja poljoprivrede, šumarstva i ruralnog prostora 2016.- 2020.
d) Stavljanje izvan snage Odluke o obavljanju osnivačkih prava i obveza nad Javnom vatrogasnom postrojbom Grada Zagreba
e) Odluka o izmjeni Odluke o popisu pravnih osoba od posebnog interesa za Grad Zagreb
f) Prijedlog statutarne odluke o izmjenama i dopunama Statuta Grada Zagreba
g) Prodaja građevinskog zemljišta - GIK GRUPA d.o.o.
h) Raspodjela sredstava za djelomično pokrivanje gubitka Kliničke bolnice "Sveti Duh", Dječje bolnice Srebrnjak i Specijalne bolnice za plućne bolesti
i) Produženje provedbe Socijalnog plana Grada Zagreba 2014. – 2020.
j) Odluka o izmjenama i dopunama Zaključka o osnivanju Javne vatrogasne postrojbe Grada Zagreba
k) Izmjene i dopune Zaključka o pomoći građanima Grada Zagreba dodjelom novčane pomoći ili subvencijom kamata na kredite za obnovu nekretnina oštećenih u potresu
l) Prihvaćanje Ugovora o dodjeli bespovratnih sredstava za projekte koji se financiraju iz Europskog socijalnog fonda u financijskom razdoblju 2014.–2020., za projekt Ponovno aktivni, UP.02.1.1.12.0001
m) Neprihvaćanje ponuda pristiglih po objavljenom Pozivu za iskazivanje interesa radi kupnje nekretnine za smještaj teško bolesnih i umirućih osoba na području Grada Zagreba
n) Odluka o izmjenama Odluke o mjerama za ublažavanje negativnih posljedica na poslovanje ugostitelja i obrtnika na području Grada Zagreba uzrokovanih epidemijom bolesti COVID-19
o) Novčana pomoć za ublažavanje i otklanjanje posljedica izvanrednog događaja (poplave) u Gradu Zagrebu, 24. srpnja 2020.
p) Prihvaćanje sklapanja svih ugovora o dodjeli bespovratnih sredstava za operacije koje se financiraju iz Fonda solidarnosti Europske unije
q) Izgradnja zgrada stambene namjene i davanju na korištenje stanova osobama čiji su stambeni objekti oštećeni u potresima koji su se dogodili tijekom 2020. godine
6. Pitanja, prijedlozi i obavijesti

Ad. 1. Prijedlog Programa rada Vijeća Gradske četvrti Trešnjevka – jug za 2021.
Članovi Vijeća su primili materijal uz poziv. Predsjednik uvodno obrazlaže predmetnu točku dnevnog reda te otvara raspravu. U raspravi sudjeluje Goran Katavić.
Nakon rasprave Vijeće uz 17 glasova ZA, 1 PROTIV i 1 SUZDRŽANIM donosi

PROGRAM RADA
VIJEĆA GRADSKE ČETVRTI TREŠNJEVKA - JUG
ZA 2021. GODINU

I. POLAZNE OSNOVE

Djelovanje Vijeća Gradske četvrti Trešnjevka – jug (u nastavku: Vijeće) polazi od sagledavanja stanja, potreba i problema Gradske četvrti (radi se o dinamičnom i kontinuiranom procesu):

1. stanje komunalne infrastrukture, potrebe izgradnje, te budući planovi razvoja i uređenja naselja, kvaliteta komunalnog standarda, kvaliteta stanovanja;
2. potreba donošenja i izrada prostornih planova i drugih planskih dokumenata, uključivanje Vijeća u rasprave o prostornom planiranju, izmjenama i dopunama GUP-a, urbanističkim planovima, radi zaustavljanja nasilja u prostoru neadekvatnom gradnjom, potrebom sanacije starih cesta i izgradnje novih, nedostatnih garaža i parkirališta; izgrađeni nogostupi pretvoreni su u parkirališta automobila, a i malo postojećih parkova i zelenih površina se uništava; zalaganje za izgradnjom prostora za društvene potrebe, stara dječja igrališta modernizirati sa novom opremom, postojeće zelene površine održavati i urediti u parkovne površine radi unapređenja kvalitete življenja na prostoru cijele gradske četvrti;
3. zadovoljavanje potreba stanovnika na području predškolskog odgoja i obrazovanja, javnog zdravstva, socijalne skrbi, kulture, tehničke kulture i športa; prevencija svih ovisnosti ukupne populacije stanovnika;
4. predlaganja i praćenja mjera i akcija za zaštitu i unapređivanje okoliša te za poboljšanje uvjeta života; mjera za učinkovitiji rad komunalnih službi;
5. mjere nakon razmatranja stanja sigurnosti i zaštite osoba, imovine i dobara; organizacija i provođenje civilne zaštite, nastavak mjera i aktivnosti projekta „Policajac u zajednici“, 
6. daljnja potreba za sveobuhvatnom i temeljitom analizom ukupnog stanja i strukture stanovništva na području Gradske četvrti, kao osnovom za osmišljavanje djelovanja Vijeća u pitanjima iz njegove nadležnosti;
7. osmišljavanje koncepta razvoja četvrti temeljen na obilježjima, strukturi i potrebama stanovništva Gradske četvrti Trešnjevka - jug; značajan je objekt crkva Sv. Mati Slobode i to od šireg značaja; Dom zdravlja Zagreb - Zapad sa svojim zdravstvenim stanicama na području Gradske četvrti; područje Gradske četvrti nema industrijskih proizvodnih tvrtki, pa se nameće zaključak da je potrebno podupirati razvoj malog i srednjeg poduzetništva, obrta i zanatstva; razvoj ustanova i sportskih objekata Rekreacijski sportski centar Jarun, Sportski park Mladost, Kineziološki fakultet, Studentski dom “Stjepan Radić”, Dom odbojke, APIS IT; značajni trgovački objekti su Lidl, Konzum i Spar, trgovački centar Prečko i trgovački centar Point – Vrbani III; 
8. razvoj, rad i uspostava novog sustava mjesne samouprave sa mjesnim odborima i vijećima;
9. kontinuirano osiguravanje boljih i većih direktnih mogućnosti utjecaja i djelovanja Vijeća.
Vijeće će također djelovanje u tekućoj godini usmjeriti i na daljnjem stvaranju neophodnih normativno - organizacijskih, informacijskih, kadrovskih, materijalnih i drugih uvjeta za kvalitetno funkcioniranje Gradske četvrti i mjesnih odbora te njihovih predstavničkih tijela u narednim godinama.

II. GLAVNI CILJEVI

Sukladno svojim ovlastima, definiranim Zakonom o Gradu Zagrebu, Statutom Grada Zagreba i Pravilima Vijeća Gradske četvrti, Vijeće u 2021. godini želi ostvariti slijedeće ciljeve:
1. u najvećoj mogućoj mjeri pridonijeti kvalitetnijem razvoju i radu mjesnih odbora;
2. osmisliti učinkovit sustav održavanja, opremanja i obnove svih prostora mjesne samouprave; Vijeće Gradske četvrti će odgovornim upravljanjem prostorima mjesne samouprave poticati realizaciju različitih aktivnosti i programa javnih ustanova, udruga i udruženja građana kao npr. Centra za kulturu Trešnjevka – dani mjesnih odbora i besplatne radionice za sve uzraste građana; Udruge Sunce - „Savjetovalište u zajednici“, „Sport za sve“, programi u prostorima (društveni domovi) Knežija i Prečko, te prostorima Gajevo, Jarun i Vrbani;
3. nakon analize i utvrđivanja postojećeg stanja u objektima mjesne samouprave te zaključcima za njihovo korištenje sukladno istinskom zajedničkom interesu građana, političkih stranaka, udruga hrvatskih branitelja, udruga koje okupljaju zdravstveno ili socijalno hendikepirane osobe, te udruga djece, mladih i starijih osoba; usmjeriti na zadovoljavanje sveukupnih potreba građana;
4. osigurati sustavno prikupljanje i obradu te primjerenu dostupnost javnosti svih bitnih podataka o području Gradske četvrti, kao nužne pretpostavke za ostvarivanje osmišljenog utjecaja građana i njihovih predstavničkih tijela na razvoj četvrti (posebice u pogledu komunalne opremljenosti i uređenja naselja, održavanja komunalnog reda i zaštite okoliša, djelovanja javnih službi itd.);
5. kontinuirano pratiti ostvarivanje planova izgradnje i obnove komunalnih objekata te drugih godišnjih planova gradskih upravnih tijela i trgovačkih društava na području Gradske četvrti radi pravodobnog uočavanja i suzbijanja pojava neracionalnog planiranja i neopravdanog odstupanja od planiranog; zatražiti i predložiti trgovačkim društvima rješavanje akutnih problema (prometnice, plin, parkirališta, parkovi itd.) te osiguranje sredstava u 2021. odnosno planovima za 2022. godinu; posebno usmjeriti aktivnosti da se u Proračunu Grada za 2022. godinu osiguraju sredstva za negospodarstvene investicije, posebno na rješavanju prostora za objekte društvene brige o djeci (vrtići i jaslice), te osnovnih i srednjih škola u uređenju sportskih terena, okoliša i javne rasvjete;
6. planiranje drugih javnih objekata (vrtića, škola, zdravstvenih stanica, društvenih domova i policijske postaje);
7. završetak gradnje Društvenog doma Gajevo;
8. nastavak zajedničke inicijative sa Vijećem Mjesnog odbora Prečko za gradnju gerontološkog centra u Jarnovićevoj ulici, u zoni namjene D – javna i društvena namjena prema važećem Generalnom urbanističkom planu Grada Zagreba, smještenoj južno od Osnovne škole Nikola Tesla i istočno od Dječjeg vrtića Prečko;
9. nastavak zajedničke inicijative sa Vijećem Mjesnog odbora Vrbani za gradnju višenamjenskog objekta - dom zdravlja, društveni dom i knjižnica - u sklopu koje je Vijeće Mjesnog odbora Vrbani osiguralo privremeno rješenje za ambulantu već u studenom 2019. Važećim urbanističkim planovima je predviđen prostor u zoni D – javne i društvene namjene u novom naselju Vrbani III (prema traženju Vijeća Gradske četvrti Trešnjevka – jug u vrijeme donošenja UPU Vrbani III). Dio navedene zone omeđen ulicom Kutnjački put, objektima Kutnjački put 21 i Kutnjački put 13-15 te Horvaćanskom cestom je neizgrađen;
10. inicijativa za izgradnju dječjeg vrtića u Našičkoj ulici na k.č.br. 3735/4, 3735/5 i 3741 sve k.o. Rudeš u zoni namjene D4 – javna i društvena namjena - predškolska
11. omogućiti članovima Vijeća i vijeća mjesnih odbora, kao i drugim zainteresiranim građanima, pravodobnu i potpunu informiranost o odlučivanju gradskih upravnih tijela Grada Zagreba o pitanjima od interesa za Gradsku četvrt, a radi ostvarivanja primjerenog utjecaja na odluke (davanje mišljenja te podnošenjem inicijativa i prijedloga);
12. pokretanje inicijative za izgradnju fiksnog reciklažnog dvorišta, podzemnih spremnika i komunalne ispostave Podružnice Čistoća;
13. pokretanje inicijative za gradnju mosta Jarun preko rijeke Save;
14. pokretanje inicijative za dogradnja centralnog objekta Dječjeg vrtića Matije Gupca;
15. pokretanje inicijative za izgradnja zamjenskog objekta Osnovne škole Horvati.

III. ZADACI I ROKOVI

	Radi postizanja ovih programom utvrđenih ciljeva Vijeće će, na svojim radnim sjednicama u tijeku 2021. godine, u naznačenim rokovima, raspraviti i donijeti odgovarajuće akte, naročito o slijedećim pitanjima:
1. utvrđivanje programa održavanja komunalne infrastrukture (siječanj)
2. utvrđivanje plana komunalnih aktivnosti (ožujak) čiji sastavni dio su planovi malih komunalnih akcija mjesnih odbora, s rokom izvršenja posla do mjeseca studenog - prosinca; donošenje godišnjeg izvještaja o izvršenju financijskog plana (rujan), donošenje financijskog plana (siječanj);
3. koordinacija rada vijeća mjesnih odbora (kontinuirano);
4. informacija o godišnjim planovima gradskih trgovačkih društava i javnih gradskih ustanova i gradskih upravnih tijela;
5. analiza stanja objekata mjesne samouprave na području Gradske četvrti i Prijedlog programa izgradnje, sanacije, uređenja i opremanja objekata mjesne samouprave (prethodna rasprava i utvrđivanje načina pripreme analize stanja i prijedloga programa, a završna rasprava i donošenje programa u studenom);
6. donošenje zaključka o načinu angažiranja članova Vijeća u praćenju stanja u pojedinim dijelovima Gradske četvrti (zaduženjima, praćenje problema u komunalnoj infrastrukturi, civilnoj zaštiti, posebno u objektima dječjih vrtića i osnovnih škola, te u ugrožavanju sigurnosti građana i imovine itd., radom u odborima – povjerenstvima Vijeća Gradske četvrti (kontinuirano));
7.  Izvješće o radu Vijeća u 2020. godini i Program rada za 2021. godinu;
8. suradnja Vijeća sa svim javnim ustanovama (Centar za socijalnu skrb i Centar za kulturu Trešnjevka), udruženjima građana, udrugama, sportskim, kulturnim, zdravstvenim, humanitarnim i drugim organizacijama s područja Gradske četvrti, udrugom Sunce u projektu „Savjetovalište u zajednici“, Odredom izviđača Jarun te drugim aktivnostima i programima.
9. izvješće o realizaciji Plana komunalnih aktivnosti u prethodnoj kalendarskoj godini.

IV TEKUĆA PITANJA

1. Vijeće će, osim o navedenim, tijekom godine raspravljati i o drugim pitanjima koja, sukladno Statutu Grada, ocijeni značajnim. Ono će također raspravljati i donositi mišljenja o prijedlozima akata o kojima su gradonačelnik, gradska upravna tijela i trgovačka društva dužna prije njihova donošenja zatražiti mišljenje Vijeća (članak 86. i 89. Statuta Grada Zagreba - Službeni glasnik Grada Zagreba 23/16, 2/18, 23/18 i 3/20).

2. Zbog uzajamne tijesne povezanosti dinamike rada Vijeća i rada gradonačelnika, te gradskih upravnih tijela i trgovačkih društva, u ovom programu naznačene rokove realizacije pojedinih zadataka Vijeća valja shvatiti samo kao vjerojatne.

Ad. 2. Prijedlog Financijskog plana Gradske četvrti Trešnjevka – jug za 2021.
Članovi Vijeća su primili materijal uz poziv. Predsjednik uvodno obrazlaže predmetnu točku dnevnog reda te otvara raspravu. U raspravi sudjeluje Ankica Kosovec – Krželj.
Nakon rasprave Vijeće uz 15 glasova ZA, 1 PROTIV i 3 SUZDRŽANA donosi

	
	FINANCIJSKI PLAN 

	
	Gradske četvrti Trešnjevka-jug za 2021.

	
	
	
	
	
	
	
	
	
	
	

	
	Članak 1.

	
	Financijski plan Gradske četvrti Trešnjevka-jug za 2021. (dalje u tekstu : Plan) sastoji se od :

	
	
	
	
	
	
	
	
	
	
	

	
	
	PRIHODA
	45.620.100,00
	kn
	
	
	
	
	
	

	
	
	RASHODA
	45.620.100,00
	kn
	
	
	
	
	
	

	
	
	
	
	
	
	
	
	
	
	

	
	Članak 2.

	
	Prihodi i rashodi iz članka 1. Plana su:

	
	
	
	
	
	
	
	
	
	
	

	
	Šifra
	A) PRIHODI
	IZNOS                                  (u kunama)

	
	671
	PRIHODI IZ PRORAČUNA GRADA ZAGREBA ZA FINANCIRANJE REDOVNE DJELATNOSTI
	45.620.100,00

	
	6711
	PRIHODI ZA FINANCIRANJE RASHODA POSLOVANJA
	41.692.100,00

	
	6712
	PRIHODI ZA FINANCIRANJE RASHODA ZA NABAVU NEFINANCIJSKE IMOVINE
	3.928.000,00

	
	
	
	

	
	Šifra
	B) RASHODI
	IZNOS                             (u kunama)

	
	 
	RASHODI GRADSKE ČETVRTI UKUPNO
	45.620.100,00

	
	 
	OSNOVNA DJELATNOST GRADSKE ČETVRTI TREŠNJEVKA - JUG
	28.214.000,00

	
	3223
	ENERGIJA
	20.000,00

	
	3231
	USLUGE TELEFONA, POŠTE I PRIJEVOZA
	24.000,00

	
	3232
	USLUGE TEKUĆEG I INVESTICIJSKOG ODRŽAVANJA 
	9.084.000,00

	
	3232
	USLUGE TEKUĆEG I INVESTICIJSKOG ODRŽAVANJA - PMKA MO
	12.751.000,00

	
	3235
	ZAKUPNINE I NAJAMNINE
	30.000,00

	
	3237
	INTELEKTUALNE I OSOBNE USLUGE
	57.000,00

	
	3239
	OSTALE USLUGE
	5.000,00

	
	3291
	NAKNADE ZA RAD PREDSTAVNIČKIH I IZVRŠNIH TIJELA, POVJERENSTAVA I SLIČNO (ČLANOVIMA VIJEĆA GRADSKE ČETVRTI I VIJEĆA MJESNIH ODBORA)
	1.928.000,00

	
	3299
	OSTALI NESPOMENUTI RASHODI POSLOVANJA ZA VIJEĆE GRADSKE ČETVRTI
	200.000,00

	
	3299
	OSTALI NESPOMENUTI RASHODI POSLOVANJA ZA VIJEĆA MJESNIH ODBORA
	87.000,00

	
	3821
	KAPITALNE DONACIJE NEPROFITNIM ORGANIZACIJAMA
	100.000,00

	
	4214
	OSTALI GRAĐEVINSKI OBJEKTI 
	3.878.000,00

	
	4221
	UREDSKA OPREMA I NAMJEŠTAJ
	50.000,00

	
	 
	ODRŽAVANJE KOMUNALNE INFRASTRUKTURE
	17.406.100,00

	
	3232
	ODVODNJA ATMOSFERSKIH VODA
	1.267.000,00

	
	3232
	ČIŠĆENJE JAVNIH POVRŠINA
	5.634.000,00

	
	3232
	ODRŽAVANJE JAVNIH POVRŠINA
	6.546.100,00

	
	3232
	ODRŽAVANJE NERAZVRSTANIH CESTA
	3.959.000,00

	
	
	
	
	
	
	
	
	
	
	

	
	Članak 3.

	
	Naredbodavac za izvršenje Plana je pročelnica Gradskog ureda za mjesnu samoupravu.

	
	
	
	
	
	
	
	
	
	
	

	
	Članak 4.

	
	Ovaj će Plan biti objavljen u Službenom glasniku Grada Zagreba.


Ad. 3. Prijedlog Programa održavanja komunalne infrastrukture na području Gradske četvrti Trešnjevka – jug u 2021.
Članovi Vijeća su primili materijal uz poziv. Predsjednik uvodno obrazlaže predmetnu točku dnevnog reda te otvara raspravu.
Bez rasprave Vijeće uz 10 glasova ZA i 9 SUZDRŽANIH donosi
PROGRAM
održavanja komunalne infrastrukture
na području Gradske četvrti Trešnjevka - jug u 2021.

	1. Ovim se programom, u skladu s planiranim sredstvima i izvorima financiranja, određuju poslovi i radovi održavanja objekata i uređaja komunalne infrastrukture na području Gradske četvrti Trešnjevka - jug (u daljnjem tekstu: Gradska četvrt), kojima se osigurava obavljanje komunalnih djelatnosti:
	- održavanja građevina javne odvodnje oborinskih voda,
	- održavanja čistoće javnih površina,
	- održavanja javnih zelenih površina,
	- redovitog održavanja nerazvrstanih cesta.

	2. Program je izrađen u skladu s planiranim prihodima i primicima te utvrđenim rashodima i izdacima u Proračunu Grada Zagreba za 2021. i Financijskom planu Gradske četvrti za 2021., a na temelju godišnjih operativnih planova i programa nositelja komunalnih djelatnosti u Gradu Zagrebu, za koje se dio sredstava osigurava u ovom programu.

	3. Planirana sredstva za financiranje ovog programa u iznosu od ukupno 17.406.100,00 kuna raspoređuju se za obavljanje poslova i radova održavanja na području Gradske četvrti prema sljedećim djelatnostima i nositeljima provedbe Programa:

	Redni broj
	Vrsta komunalne djelatnosti
	Nositelj provedbe
	Iznos sredstava

	3.1
	Održavanje građevina javne odvodnje oborinskih voda
	Vodoopskrba i odvodnja d.o.o.
	1.267.000,00

	3.2
	Održavanje čistoće javnih površina
	Zagrebački holding d.o.o., 
Podružnica Čistoća
	5.634.000,00

	3.3
	Održavanje javnih zelenih površina
	Zagrebački holding d.o.o., 
Podružnica Zrinjevac
	6.546.100,00

	3.4
	Redovito održavanje nerazvrstanih cesta
	Zagrebački holding d.o.o., 
Podružnica Zagrebačke ceste
	3.959.000,00

	Ukupno
	17.406.100,00




	4. Pod  održavanjem građevina javne odvodnje oborinskih voda podrazumijeva se, prema ovom programu, čišćenje i održavanje vodolovnih grla (slivnici) i horizontalnih sabirnih kanala (tzv. "žablja usta") te spojnih kanala i uređaja za odvodnju s javnih terasa.
	Ovaj program obuhvaća poslove i radove čišćenja i održavanja 4.280 vodolovnih grla te drugih građevina javne odvodnje oborinskh voda na području Gradske četvrti u 2021. godini.

	5. Pod održavanjem čistoće javnih površina, prema ovom programu podrazumijeva se čišćenje cesta, trgova, javnih prolaza, javnih stuba, mostova, podvožnjaka, nadvožnjaka, pothodnika, parkirališta, pločnika, stajališta javnoga gradskog prijevoza i sličnih površina.
	Održavanje čistoće obuhvaća metenje (ručno i strojno) i pranje (ručno i strojno), ovisno o vrsti i količini otpada koji je raznovrsnog podrijetla (stupnju onečišćenja). Ručno čišćenje obavljaju čistači ulica, a obuhvaća čišćenje metlom i lopatom, pražnjenje košarica za otpatke (uključujući košarice za otpatke na javnim zelenim površinama), uklanjanje trave i lišća, posipavanje solju i čišćenje snijega u zimskim uvjetima, te uklanjanje sipine nakon obavljene zimske službe.
	Ovaj program obuhvaća poslove ručnog čišćenja ukupno 1.165.535 m², čišćenja 588.956 m²  velikom čistilicom, pranja 850.667 m² autocisternom  te druge poslove čišćenja i pranja na području Gradske četvrti u 2021. godini. 

	6. Održavanje javnih zelenih površina, prema ovom programu, podrazumijeva održavanje gradskih parkova i ostalih ozelenjenih površina, pod kojim se podrazumijevaju svi radovi njege krajobraza radi održavanja optimalnog rasta i razvoja u urbanim uvjetima poput radova čišćenja, košnje travnjaka, sakupljanja biološkog i ostalog otpada, djelomične i potpune obnove devastiranih travnjaka, njege drveća u drvoredima, na pojedinačnim stablima i na skupinama stabala, njege ukrasnog grmlja (pojedinačnog, u sklopu, podrasta i živice), uspostave i njege sezonskih i trajnih cvjetnjaka, održavanje popločenih i sipinjenih površina, ispitivanje sigurnosti i funkcionalnosti i održavanje opreme na dječjim igralištima, fitosanitetska zaštita, zbrinjavanje biološkog otpada i proizvodnja komposta i biljnog materijala za potrebe održavanja, deponiranje sakupljenog otpada, zaštita uređenih javnih ozelenjenih površina kao i održavanje elemenata zaštite, hitne intervencije na bilju uzrokovane prometnim ili vremenskim nepogodama i ostali stručni poslovi potrebni za održavanje parkovnih i ostalih uređenih zelenih površina.
	Ovaj program obuhvaća sve poslove održavanja ukupno 1.354.800 m² javnih zelenih površina na području Gradske četvrti u 2021. godini, osim poslova obuhvaćenih planovima malih komunalnih akcija mjesnih odbora.

	7. Redovito održavanje nerazvrstanih cesta u ovom programu podrazumijeva:
	7.1. redovito ljetno održavanje, koje obuhvaća skup mjera kojima se otklanjaju nedostaci, zamjenjuju i obnavljaju dotrajali elementi i osigurava tehnička ispravnost nerazvrstanih cesta i cestovnih objekata za sigurno odvijanje prometa na njima. U sklopu redovitog ljetnog održavanja obavlja se ophodnja nerazvrstanih cesta, asfaltiranjem se otklanjaju ulegnuća i udarne jame, održava se semaforski sustav, obnavlja se horizontalna i vertikalna signalizacija, čiste se otvoreni jarci uz ceste, dosipavaju se makadamski putovi i slično.
	7.2. redovito održavanje u zimskim uvjetima, kojim se osigurava prohodnost cesta i odvijanje prometa po njima u vrijeme padanja snijega i stvaranja poledice. Radovi redovitog održavanja u zimskim uvjetima uključuju uređenje i održavanje baza zimske službe, pripravnost ekipa, rad ekipa, nabavu posipnih materijala, detaljno čišćenje i odvoz snijega i ostale radove (sustav za rano otkrivanje i dojavu poledice, obilježavanje koljem, izrada mješavine i rasoline, mobilne, radio i telefonske veze i rad nadzornog centra za praćenje izvršenja zadataka).
	7.3 asfalterski program, koji  obuhvaća uklanjanje dotrajalog asfaltnog zastora kolnika na nerazvrstanim cestama, prilagođavanje po visini poklopaca komunalnih instalacija i sanaciju podloge na pojedinim slabim mjestima ako se uoče nakon uklanjanja asfalta i presvlačenje novim asfaltom u punoj širini kolnika. Asfalterskim programom se produžuje eksploatacijski vijek prometnica u prosjeku za deset godina i omogućava viša razina uslužnosti korisnicima, a primjenjuje se na nerazvrstanim cestama gdje je kolnička konstrukcija (podloga) u relativno dobrom stanju dok se na površini asfalta nalazi veći broj oštećenja kao što su mrežaste pukotine i prijekopi.
 	Ovaj program obuhvaća sve poslove redovitog održavanja ukupno 665.925 m² nerazvrstanih cesta na području Gradske četvrti u 2021. godini, uključujući održavanje semaforskih uređaja na 33 lokacije, osim poslova obuhvaćenih planovima malih komunalnih akcija mjesnih odbora.
8. Gradska četvrt izvršavat će obveze održavanja građevina i uređaja javne namjene u stanju funkcionalne sposobnosti, sukladno ostvarenim prihodima za financiranje održavanja komunalne infrastrukture. 
9. Upravna tijela Grada Zagreba, u nadležnosti kojih su djelatnosti komunalnog gospodarstva i prometa, sudjelovat će u provedbi ovog programa radi osiguravanja kvalitetnog obavljanja poslova održavanja komunalne infrastrukture i osiguravanja obavljanja komunalnih djelatnosti na načelima javne službe, neprofitnosti i kontinuiteta.
	10. Sredstva za provedbu ovog programa osiguravat će Gradski ured za mjesnu samoupravu za namjene određene Proračunom Grada Zagreba za 2021. i ovim programom, a prema načelima štednje i racionalnog korištenja sredstava.
	11. Ovaj će program biti objavljen u Službenom glasniku Grada Zagreba.
Ad. 4. Prijedlog zaključka o prijedlogu utroška sredstava s pozicije ostali nespomenuti rashodi poslovanja za 2021.
Članovi Vijeća su primili materijal uz poziv. Predsjednik uvodno obrazlaže predmetnu točku dnevnog reda te predaje riječ Goranu Kataviću u ime Odbora za financije i ostale nespomenute rashode poslovanja. Predsjednik otvara raspravu.
Bez rasprave Vijeće uz 16 glasova ZA i 3 SUZDRŽANA donosi
ZAKLJUČAK 
O PRIJEDLOGU UTROŠKA SREDSTAVA S POZICIJE
 OSTALI NESPOMENUTI RASHODI POSLOVANJA
I. Vijeće Gradske četvrti Trešnjevka - jug iz Razdjela Proračuna Grada Zagreba 0502, na poziciji 129-3299 "Ostali nespomenuti rashodi poslovanja" za 2021. raspolaže sa 200.000,00 kn.
	II. Vijeće Gradske četvrti predlaže utrošak sredstava iz točke I. ovog zaključka na slijedeći način:
1. Protokolarne potrebe i nepredviđeni troškovi                                  40.000,00 kn

2. Društvena, kulturna, sportska i druga događanja		          60.000,00 kn

3. Preraspodjela sredstava na poziciju predviđenu za PKA 	         100.000,00 kn
                                                                             Ukupno:                      200.000,00 kn
        III. Daje se ovlaštenje predsjedniku Vijeća Gradske četvrti Trešnjevka - jug da u ime Vijeća tijekom godine iz Razdjela Proračuna Grada Zagreba 0502, na poziciji 129-3299 "Ostali nespomenuti rashodi poslovanja" za 2021. odobrava plaćanja do iznosa od  1.000,00 kn. 
       O potpisanim odobrenjima predsjednik Vijeća će izvijestiti Vijeće na sjednici.
          IV. Ovaj će program biti dostavljen Gradskom uredu za mjesnu samoupravu.

OBRAZLOŽENJE
Daje se ovlaštenje predsjedniku Vijeća Gradske četvrti Trešnjevka - jug, da odobrava i potpisuje akte u ime Vijeća u svrhu brže realizacije izdavanja narudžbenica temeljem odobrenih zahtjeva i ponuda. 
Na taj način se ubrzava obrada dokumentacije i realizacije utroška sredstava iz Razdjela Proračuna Grada Zagreba 0502, na poziciji 129-3299 "Ostali nespomenuti rashodi poslovanja" za 2021. Vijeća Gradske četvrti Trešnjevka - jug. 
Okvirni iznos po Odobrenju je do 1.000,00 kn, ovisno o potrebama.
O potpisanim odobrenjima predsjednik Vijeća će izvijestiti Vijeće na svakoj sjednici.
Ad. 5. Davanje mišljenja na materijale dostavljene temeljem članka 86. stavka 1. Statuta Grada Zagreba:
a) Izmjena Zaključka o prodaji nekretnine (označene kao z.k.č.br. 1865/4 zgrada br. 19 Jarun i dvorište, ukupne površine 1719 m2 upisane u z.k.ul. 21312 k.o. Vrapče)
Članovi Vijeća su primili materijal uz poziv. Predsjednik uvodno obrazlaže predmetnu točku dnevnog reda te otvara raspravu.
Bez rasprave Vijeće uz 10 glasova ZA, 1 PROTIV i 8 SUZDRŽANIH donosi
Z A K LJ U Č A K
o Prijedlogu zaključka o izmjeni Zaključka o prodaji nekretnine
1. Vijeće Gradske četvrti Trešnjevka – jug daje pozitivno mišljenje na Prijedlog zaključka o izmjeni Zaključka o prodaji nekretnine (označene kao z.k.č.br. 1865/4 zgrada br. 19 Jarun i dvorište, ukupne površine 1719 m2 upisane u z.k.ul. 21312 k.o. Vrapče).
2. Ovaj zaključak bit će dostavljen Gradskom uredu za mjesnu samoupravu i Stručnoj službi gradonačelnika.
b) Odluka o izmjeni Odluke o osnivanju mjesnih odbora
Članovi Vijeća su primili materijal uz poziv. Predsjednik uvodno obrazlaže predmetnu točku dnevnog reda te otvara raspravu.
Bez rasprave Vijeće uz 14 glasova ZA i 5 SUZDRŽANIH donosi
Z A K LJ U Č A K
o Prijedlogu odluke o izmjeni Odluke o osnivanju mjesnih odbora
1. Vijeće Gradske četvrti Trešnjevka – jug, obzirom da se predmetni materijal ne odnosi na područje Gradske četvrti Trešnjevka – jug, prima na znanje Prijedlog odluke o izmjeni Odluke o osnivanju mjesnih odbora.
2. Ovaj zaključak bit će dostavljen Gradskom uredu za mjesnu samoupravu i Stručnoj službi gradonačelnika.
c) Produženje provedbe Programa održivog razvoja poljoprivrede, šumarstva i ruralnog prostora 2016.- 2020.
Članovi Vijeća su primili materijal uz poziv. Predsjednik uvodno obrazlaže predmetnu točku dnevnog reda te otvara raspravu.
Bez rasprave Vijeće uz 6 glasova ZA, 1 PROTIV i 12 SUZDRŽANIH nije prihvatilo prijedlog zaključka o davanju pozitivnog mišljenja na predmetni materijal.
d) Stavljanje izvan snage Odluke o obavljanju osnivačkih prava i obveza nad Javnom vatrogasnom postrojbom Grada Zagreba
Članovi Vijeća su primili materijal uz poziv. Predsjednik uvodno obrazlaže predmetnu točku dnevnog reda te otvara raspravu. U raspravi sudjeluje Goran Katavić.
Bez rasprave Vijeće uz 10 glasova ZA i 9 SUZDRŽANIH donosi
Z A K LJ U Č A K
o Prijedlogu odluke o stavljanju izvan snage Odluke o obavljanju osnivačkih prava i obveza nad Javnom vatrogasnom postrojbom Grada Zagreba
1. Vijeće Gradske četvrti Trešnjevka – jug daje pozitivno mišljenje na Prijedlog odluke o stavljanju izvan snage Odluke o obavljanju osnivačkih prava i obveza nad Javnom vatrogasnom postrojbom Grada Zagreba.
2. Ovaj zaključak bit će dostavljen Gradskom uredu za mjesnu samoupravu i Stručnoj službi gradonačelnika.
e) Odluka o izmjeni Odluke o popisu pravnih osoba od posebnog interesa za Grad Zagreb
Članovi Vijeća su primili materijal uz poziv. Predsjednik uvodno obrazlaže predmetnu točku dnevnog reda te otvara raspravu.
Bez rasprave Vijeće uz 19 SUZDRŽANIH glasova nije prihvatilo prijedlog zaključka o davanju pozitivnog mišljenja na predmetni materijal.
f) Prijedlog statutarne odluke o izmjenama i dopunama Statuta Grada Zagreba
Članovi Vijeća su primili materijal uz poziv. Predsjednik uvodno obrazlaže predmetnu točku dnevnog reda te otvara raspravu.
Bez rasprave Vijeće sa 7 glasova ZA i 12 SUZDRŽANIH nije prihvatilo prijedlog zaključka o davanju pozitivnog mišljenja na predmetni materijal.
g) Prodaja građevinskog zemljišta - GIK GRUPA d.o.o.
Članovi Vijeća su primili materijal uz poziv. Predsjednik uvodno obrazlaže predmetnu točku dnevnog reda te otvara raspravu. U raspravi sudjeluje Goran Katavić.
Nakon rasprave Vijeće uz 9 glasova PROTIV i 10 SUZDRŽANIH nije prihvatilo prijedlog zaključka o davanju pozitivnog mišljenja na predmetni materijal.
h) Raspodjela sredstava za djelomično pokrivanje gubitka Kliničke bolnice "Sveti Duh", Dječje bolnice Srebrnjak i Specijalne bolnice za plućne bolesti
Članovi Vijeća su primili materijal uz poziv. Predsjednik uvodno obrazlaže predmetnu točku dnevnog reda te otvara raspravu.
Bez rasprave Vijeće uz 9 glasova ZA, 2 PROTIV i 8 SUZDRŽANIH nije prihvatilo prijedlog zaključka o davanju pozitivnog mišljenja na predmetni materijal.
i) Produženje provedbe Socijalnog plana Grada Zagreba 2014. – 2020.
Članovi Vijeća su primili materijal uz poziv. Predsjednik uvodno obrazlaže predmetnu točku dnevnog reda te otvara raspravu.
Bez rasprave Vijeće uz 19 SUZDRŽANIH glasova nije prihvatilo prijedlog zaključka o davanju pozitivnog mišljenja na predmetni materijal.
j) Odluka o izmjenama i dopunama Zaključka o osnivanju Javne vatrogasne postrojbe Grada Zagreba
Članovi Vijeća su primili materijal uz poziv. Predsjednik uvodno obrazlaže predmetnu točku dnevnog reda te otvara raspravu.
Bez rasprave Vijeće uz 10 glasova ZA i 9 SUZDRŽANIH donosi
Z A K LJ U Č A K
o Prijedlogu odluke o izmjenama i dopunama Zaključka o osnivanju Javne vatrogasne postrojbe Grada Zagreba
1. Vijeće Gradske četvrti Trešnjevka – jug daje pozitivno mišljenje na Prijedlog odluke o izmjenama i dopunama Zaključka o osnivanju Javne vatrogasne postrojbe Grada Zagreba.

2. Ovaj zaključak bit će dostavljen Gradskom uredu za mjesnu samoupravu i Stručnoj službi gradonačelnika.
k) Izmjene i dopune Zaključka o pomoći građanima Grada Zagreba dodjelom novčane pomoći ili subvencijom kamata na kredite za obnovu nekretnina oštećenih u potresu
Članovi Vijeća su primili materijal uz poziv. Predsjednik uvodno obrazlaže predmetnu točku dnevnog reda te otvara raspravu.
Bez rasprave Vijeće uz 10 glasova ZA i 9 SUZDRŽANIH donosi
Z A K LJ U Č A K
o Prijedlogu Zaključka o izmjenama i dopunama Zaključka o pomoći građanima Grada Zagreba dodjelom novčane pomoći ili subvencijom kamata na kredite za obnovu nekretnina oštećenih u potresu
1. Vijeće Gradske četvrti Trešnjevka – jug daje pozitivno mišljenje na Prijedlog Zaključka o izmjenama i dopunama Zaključka o pomoći građanima Grada Zagreba dodjelom novčane pomoći ili subvencijom kamata na kredite za obnovu nekretnina oštećenih u potresu.
2. Ovaj zaključak bit će dostavljen Gradskom uredu za mjesnu samoupravu i Stručnoj službi gradonačelnika.
l) Prihvaćanje Ugovora o dodjeli bespovratnih sredstava za projekte koji se financiraju iz Europskog socijalnog fonda u financijskom razdoblju 2014.–2020., za projekt Ponovno aktivni, UP.02.1.1.12.0001
Članovi Vijeća su primili materijal uz poziv. Predsjednik uvodno obrazlaže predmetnu točku dnevnog reda te otvara raspravu.
Bez rasprave Vijeće uz 12 glasova ZA i 7 SUZDRŽANIH donosi
Z A K LJ U Č A K
o Prijedlogu zaključka o prihvaćanju Ugovora o dodjeli bespovratnih sredstava za projekte koji se financiraju iz Europskog socijalnog fonda u financijskom razdoblju 2014.–2020., za projekt „Ponovno aktivni“, UP.02.1.1.12.0001.
1. Vijeće Gradske četvrti Trešnjevka – jug daje pozitivno mišljenje na Prijedlog zaključka o prihvaćanju Ugovora o dodjeli bespovratnih sredstava za projekte koji se financiraju iz Europskog socijalnog fonda u financijskom razdoblju 2014.–2020., za projekt „Ponovno aktivni“, UP.02.1.1.12.0001..
2. Ovaj zaključak bit će dostavljen Gradskom uredu za mjesnu samoupravu i Stručnoj službi gradonačelnika.
m) Neprihvaćanje ponuda pristiglih po objavljenom Pozivu za iskazivanje interesa radi kupnje nekretnine za smještaj teško bolesnih i umirućih osoba na području Grada Zagreba
Članovi Vijeća su primili materijal uz poziv. Predsjednik uvodno obrazlaže predmetnu točku dnevnog reda te otvara raspravu.
Bez rasprave Vijeće uz 7 glasova ZA i 12 SUZDRŽANIH nije prihvatilo prijedlog zaključka o davanju pozitivnog mišljenja na predmetni materijal.
n) Odluka o izmjenama Odluke o mjerama za ublažavanje negativnih posljedica na poslovanje ugostitelja i obrtnika na području Grada Zagreba uzrokovanih epidemijom bolesti COVID-19
Članovi Vijeća su primili materijal uz poziv. Predsjednik uvodno obrazlaže predmetnu točku dnevnog reda te otvara raspravu.
Bez rasprave Vijeće uz 9 glasova ZA i 10 SUZDRŽANIH nije prihvatilo prijedlog zaključka o davanju pozitivnog mišljenja na predmetni materijal.
o) Novčana pomoć za ublažavanje i otklanjanje posljedica izvanrednog događaja (poplave) u Gradu Zagrebu, 24. srpnja 2020.
Članovi Vijeća su primili materijal uz poziv. Predsjednik uvodno obrazlaže predmetnu točku dnevnog reda te otvara raspravu.
Bez rasprave Vijeće uz 10 glasova ZA i 9 SUZDRŽANIH donosi
Z A K LJ U Č A K
o Prijedlogu odluke o novčanoj pomoći za ublažavanje i otklanjanje posljedica izvanrednog događaja (poplave) u Gradu Zagrebu, 24. srpnja 2020.
1. Vijeće Gradske četvrti Trešnjevka – jug daje pozitivno mišljenje na Prijedlog odluke o novčanoj pomoći za ublažavanje i otklanjanje posljedica izvanrednog događaja (poplave) u Gradu Zagrebu, 24. srpnja 2020..
2. Ovaj zaključak bit će dostavljen Gradskom uredu za mjesnu samoupravu i Stručnoj službi gradonačelnika.
p) Prihvaćanje sklapanja svih ugovora o dodjeli bespovratnih sredstava za operacije koje se financiraju iz Fonda solidarnosti Europske unije
Članovi Vijeća su primili materijal uz poziv. Predsjednik uvodno obrazlaže predmetnu točku dnevnog reda te otvara raspravu.
Bez rasprave Vijeće uz 9 glasova ZA i 10 SUZDRŽANIH nije prihvatilo prijedlog zaključka o davanju pozitivnog mišljenja na predmetni materijal.
q) Izgradnja zgrada stambene namjene i davanju na korištenje stanova osobama čiji su stambeni objekti oštećeni u potresima koji su se dogodili tijekom 2020. godine
Članovi Vijeća su primili materijal uz poziv. Predsjednik uvodno obrazlaže predmetnu točku dnevnog reda te otvara raspravu.
Bez rasprave Vijeće uz 7 glasova ZA i 12 SUZDRŽANIH nije prihvatilo prijedlog zaključka o davanju pozitivnog mišljenja na predmetni materijal.
Ad. 6. Pitanja, prijedlozi i obavijesti
Budući da više nitko ne traži riječ, predsjednik zaključuje sjednicu.
Dovršeno u 17:20 sati
KLASA: 026-02/21-001/56
URBROJ: 251-06-11-15-21-5			
Zagreb, 25. siječnja 2021.							Predsjednik
									Vijeća Gradske četvrti
Zapisnik vodila:							      Trešnjevka - jug
Marijana Hrestak, univ. spec.						
									      Danijel Samaržija

